(Música) Això és la prova humana,
una prova per veure si sou humans.
Alceu la mà si alguna d'aquestes coses us concerneix, si us plau.
D'acord? Sí?
Comencem doncs.
Us heu menjat mai un moc
ja d'adults?
(Rialles)
No passa res, aquí ho podeu dir.
Heu fet mai un sorollet estrany
quan heu recordat alguna cosa vergonyosa?
Heu escrit conscienment una minúscula
a l'inici d'un text
per expressar la vostra tristesa o decepció?
(Rialles)
Molt bé.
Heu acabat mai un text amb un punt
com a mostra d'agressivitat? Molt bé. Punt.
Heu rigut o somrigut
quan algú us ha dit alguna cosa estúpida
i us heu passat la resta del dia
intentant saber per què heu reaccionat així?
Sí.
Heu tingut la sensació que perdieu el bitllet d'avió
una i altra vegada mentre anaveu
de facturació fins a l'embarcament?
Sí.
Us heu posat uns pantalons
i més tard us heu adonat que hi havia
un mitjó desaparellat aixafat contra la cuixa?
(Rialles)
Bé.
Heu intentat endevinar la contrasenya d'algú
tantes vegades que li heu bloquejat el compte?
Mmm.
Heu patit aquella incòmoda sensació que un dia
la gent s'adonarà de que sou una enganyifa?
Tranquils, aquí és segur.
Heu tingut l'esperança que
hi hagi una habilitat que encara no sabeu
i en la que sou els números u?
Mmm.
Heu trencat mai res a la vida real
i us heu descobert buscant
el botó de "desfer"?
Heu perdut l'acreditació de TED
i immediatament us heu posat a pensar
com serien unes vacances de tres dies a Vancouver?
No us heu quedat parats quan
algú que creieu tan ordinari
ha resultat ser increïble?
Us heu quedat mai mirant el mòbil,
somrient com idiotes mentre enviàveu missatges a algú?
I, a l'instant, li heu enviat un missatge a aquella persona
amb la frase "m'estic mirant el mòbil
somrient com un idiota"?
Heu tingut mai la temptació,
i llavors hi heu acabat caient,
de tafanejar el telèfon mòbil d'algú altre?
Heu tingut mai una conversa amb vosaltres mateixos
i us heu adonat, de cop i volta,
que us estàveu tractant d'idiotes?
(Rialles)
Us heu quedat mai sense bateria al telèfon
quan estàveu discutint amb algú
i heu tingut la sensació de que el mòbil
no en volia saber res de cap dels dos?
Heu pensat mai que
intentar solucionar un problema entre tots dos era inútil
perquè tot hauria de ser més fàcil,
o perquè és una cosa que hauria de passar de manera natural?
Heu descobert que hi ha molt poca cosa que, a la llarga,
passi de manera natural?
Us heu despertat mai contents
i, de cop i volta, us ha aclaparat el record
d'aquell algú que us ha deixat?
Heu perdut l'habilitat d'imaginar-vos un futur
sense aquella persona
que ja no és a les vostres vides?
Heu mirat enrere a aquell moment
amb el somriure trist de l'ocàs
i la certesa que el futur
no té marxa enrere?
Felicitats.
Heu acabat la prova.
Tots sou humans.
(Aplaudiments)